
CONSILIUL JUDEŢEAN


HOTĂRÂRE
privind închiderea circulaţiei pe o perioadă de 6 luni pe „DJ 172D, Lot 3 - km 40+732-54+842, (DN17) Josenii Bârgăului - Strâmba - Ilva Mică”, județul Bistrița-Năsăud


  Consiliul Judeţean Bistriţa-Năsăud, întrunit în şedinţă extraordinară în data de 17.05.2018, în prezenţa a 24 consilieri judeţeni;
  Având în vedere:
- Expunerea de Motive nr.IX/9662/14.05.2018 a Preşedintelui Consiliului Judeţean Bistriţa-Năsăud;
- raportul comun nr.V/9670/14.05.2018 al Direcţiei tehnice, investiţii, lucrări publice și al Direcției administrație locală din cadrul Consiliului Judeţean Bistriţa-Năsăud;
[bookmark: _GoBack]- adresa nr.3922/07.05.2018 a SC Dimex 2000 Company SRL Rebrișoara, înregistrată la Consiliul Judeţean Bistrița-Năsăud cu nr.V/9210/08.05.2018 prin care solicită închiderea circulației pe DJ 172D, Lot 3, km 40+732-54+842 în perioada 25.05.2018-25.11.2018;
[bookmark: _Hlk514144433]- adresa nr.4034/10.05.2018 a SC Dimex 2000 Company SRL Rebrișoara, înregistrată la Consiliul Judeţean Bistrița-Năsăud cu nr. V/9533/10.05.2018 prin care se transmit următoarele documente: Planul de management al traficului pentru închiderea circulației pe DJ 172D, Lot 3, km 40+732-54+842, acordul nr.205383/08.05.2018 al Serviciului Rutier din cadrul Inspectoratului Județean de Poliție Bistrița-Năsăud și avizul de principiu nr.1501/10.05.2018 al Direcției Regionale Drumuri și Poduri Cluj, Secţia de drumuri naţionale Bistriţa;  
[bookmark: _Hlk514070068]	- adresa Consiliului Judeţean Bistriţa-Năsăud nr.VB/9487/10.05.2018, către Primăria Josenii Bîrgăului, având ca obiect solicitarea sprijinului în vederea informării cetățenilor privind închiderea circulației pe drumul județean 172D,  Lot 3 -  km 40+732-54+842;
	- adresa Consiliului Judeţean Bistriţa-Năsăud nr.VB/9488/10.05.2018, către Primăria Ilva Mică, având ca obiect solicitarea sprijinului în vederea informării cetățenilor privind închiderea circulației pe drumul județean 172D,  Lot 3 -  km 40+732-54+842;
- adresa Consiliului Judeţean Bistriţa-Năsăud nr.IX/9529/10.05.2018, către Ministerul Transporturilor, având ca obiect informarea privind închiderea circulației pe drumul județean 172D,  Lot 3 -  km 40+732-54+842; 
	- prevederile Hotărârii Consiliului Județean Bistrița-Năsăud nr. 141/2016 pentru modificarea și completarea Hotărârii Consiliului Județean Bistrița-Năsăud nr.134/06.11.2015 privind aprobarea Documentaţiei pentru avizarea lucrărilor de intervenţie, revizuită și actualizată şi a Indicatorilor Tehnico-Economici aferenţi obiectivului „Modernizare DJ 172D: Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare - Lunca Ilvei - limită judeţ Suceava, judeţul Bistriţa-Năsăud” („Poarta Transilvaniei”);
        - prevederile art.22, art.44, art.61, art.61^2 din Ordonanţa Guvernului nr.43/1997 privind regimul drumurilor, republicată, cu modificările şi completările ulterioare;
	- prevederile art.5 alin.(7), art.29, art.30, art.33 alin.(1) din Ordonanţa de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare;
	- prevederile art.4 alin.(1) din Anexa 1 la Hotărârea Guvernului nr.1391/2006 pentru aprobarea Regulamentului de aplicare a Ordonanţei de urgenţă a Guvernului nr.195/2002 privind circulaţia pe drumurile publice, cu modificările şi completările ulterioare;
	- prevederile art.15 din Ordonanţa Guvernului nr.2/2001 privind regimul juridic al contravenţiilor, cu modificările şi completările ulterioare;
        - prevederile Ordinului ministrului de interne şi ministrului transporturilor nr.1112/411 din 4 aprilie 2000 pentru aprobarea Normelor metodologice privind condiţiile de închidere a circulaţiei şi de instituire a restricţiilor de circulaţie în vederea executării de lucrări în zona drumului public şi/sau pentru protejarea drumului;
	- prevederile Hotărârii Guvernului nr.540/2000 privind aprobarea încadrării în categorii funcţionale a drumurilor publice şi a drumurilor de utilitate privată deschise circulaţiei publice, cu modificările şi completările ulterioare;
	- raportul nr.IBa/9987 din 17.05.2018 al Comisiei de administraţie;
	- raportul nr.IBa/9980 din 17.05.2018 al Comisiei de urbanism.

	În temeiul prevederilor art.49, art.91 alin.(1) lit.f), art.97 alin.(1) și art. 115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare; 


HOTĂRĂŞTE:

         Art.1 (1) Se aprobă închiderea circulației pe o perioadă de 6 luni, respectiv din data de 25.05.2018 până în data de 25.11.2018 în vederea execuției lucrărilor de modernizare pe „DJ 172D, Lot 3 - km 40+732-54+842, (DN17) Josenii Bârgăului - Strâmba - Ilva Mică”, județul Bistrița-Năsăud.
 (2) Se exceptează de la măsura instituită riveranii și autovehiculele speciale prevăzute în Anexa nr.1 la prezenta hotărâre, care face parte integrantă din aceasta.
	(3) Se stabilesc ca trasee alternative:
a) Ilva Mică-Bistrița pe rutele: Ilva Mică-Năsăud (DN 17D), respectiv Năsăud-Bistrița (DN 17C);
b) Josenii Bîrgăului-Ilva Mică pe rutele: Josenii Bîrgăului-Bistrița (DN 17) respectiv Bistrița-Năsăud (DN 17C).
Art.2 Semnalizarea rutieră pentru închiderea circulației prevăzute la art.1 alin.(1), se realizează de către Antreprenor conform Planului de management al traficului, prevăzut în Anexa nr.2 la prezenta hotărâre, care face parte integrantă din aceasta.
	Art.3 (1) Încălcarea măsurii instituite potrivit art.1 din prezenta hotărâre constituie contravenţie şi se sancţionează cu amendă, în condiţiile Ordonanţei Guvernului nr.43/1997 privind regimul drumurilor, republicată, cu modificările şi completările ulterioare.
	(2) Constatarea contravenţiilor şi aplicarea sancţiunilor pentru nerespectarea măsurii instituite, potrivit art.1 din prezenta hotărâre, se fac de către:
        	a) poliţia rutieră;
	b) personalul din cadrul aparatului de specialitate al Consiliului Judeţean Bistriţa-Năsăud, desemnat prin dispoziţie a preşedintelui consiliului judeţean.
Art.4 Prezenta hotărâre va fi adusă la cunoştinţă publică prin publicare pe site-ul Consiliului Judeţean Bistriţa-Năsăud, mass-media locală şi Monitorul Oficial al judeţului Bistriţa-Năsăud.
        Art.5 Prezenta hotărâre a fost adoptată cu un număr de 24 voturi „pentru”.
Art.6 Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice - Serviciul administrare drumuri, lucrări publice, Direcţia economică, Direcţia administraţie locală – Serviciul administraţie şi relaţii publice şi Direcția dezvoltare durabilă și relații externe din cadrul Consiliului Judeţean Bistriţa-Năsăud.

Art.7 Prezenta hotărâre se comunică de către Serviciul administraţie şi relaţii publice cu:
· Direcţia tehnică, investiţii, lucrări publice - Serviciul administrare drumuri, lucrări publice;
· Direcția economică;
· Direcția dezvoltare durabilă şi relaţii externe;
· Direcţia administraţie locală – Serviciul administraţie şi relaţii publice;
· Inspectoratul de Poliţie al Judeţului Bistriţa-Năsăud, Serviciul rutier;
· Direcţia Regională Drumuri şi Poduri Cluj - Secţia drumuri naţionale Bistriţa;
· Primăria Comunei Josenii Bîrgăului;
· Primăria Comunei Ilva Mică;
· SC Dimex 2000 Company SRL, Rebrișoara;
· Instituţia Prefectului - judeţul Bistriţa-Năsăud.



         PREŞEDINTE				    Contrasemnează:
         EMIL RADU MOLDOVAN                   SECRETARUL JUDEŢULUI
                                                              	         MICA OPREA

